钦定古今图书集成/明伦汇编/闺媛典/第048卷 > 胡妙端
## 钦定古今图书集成/明伦汇编/闺媛典/第048卷 > 胡妙端

按《辍耕录》：“越嵊县剡溪胡氏，讳妙端，适同邑祝某，至
正庚子春为苗。”掳至金华县，将妻之，义不受辱。乘
间啮指血题诗壁上；已赴水而死。三月廿四日也。
帅服其节，为立庙祀之，邑人咸曰“烈女庙。”诗曰：“弱质
空怀漆室忧，搜山千骑入深幽。旌旗影乱天同惨，金
鼓声淫鬼亦愁。父母劬劳何日报，夫妻恩爱此时休。
九泉有路还归去，那个云边是越州。”